**Generalforsamling 20. mars**

**Lovendring 2**

Nedenfor følger lovnormens endringer som Nordstrand IF må implementere i sine lover for at de skal være gyldige

***Forslag til vedtak;***

***Nordstrand IFs Generalforsamling gir Hovedstyret ved Administrasjonen i oppgave å innarbeide de aktuelle endringene slik at de blir en naturlig del av Nordstrand IFs gjeldende lover.***

**De viktigste av Idrettstingets vedtatte endringer følger under.**

Under er noen av hovedpunktene i endringen i lovnormen for idrettslag.

Medlemskap (§3)

* Idrettslaget kan frata medlemskap fra medlemmer som etter purring ikke betaler medlemskontingenten.
* Medlemmer som skylder kontingent for to år taper automatisk medlemskapet. Idrettslaget plikter altså å stryke medlemmet.

Valgbarhet

* En arbeidstaker i idrettslaget har ikke stemmerett på årsmøter. (§7) Bestemmelsen er ikke ment å ramme valgbarheten til personer som kun innehar noen få betalte trenertimer i uken og som ikke har dette som hovedgeskjeft. Eksempelvis kan dette være personer som studerer eller har fulltidsjobb ved siden av en trenerjobb.
* En person kan kun ha ett av følgende verv: medlem av styret, valgkomiteen, kontrollkomiteen, lovutvalget eller være revisor. (§6). Begrensningene gjelder for hovedstyret.

Kjønnsfordeling (§5)

* Ved valg/oppnevning skal det minst være to representanter fra hvert kjønn der det velges/oppnevnes mer enn 3 personer, hvis det velges/oppnevenes færre enn 3 skal begge kjønn være representert.
* Dette gjelder også for valg av varamedlemmer.

Inhabilitet (§ 9)

* I styrer, komiteer og utvalg avgjør disse selv om noen er inhabile (styret, komiteen eller utvalget), men da uten at vedkommende deltar.

Vedtak/protokoll (§ 10)

* Vedtak kan fattes ved skriftlig saksbehandling (eks. møte pr e-post) eller ved fjernmøte (møte pr telefon/videomøte).
* Det skal føres protokoll fra alle styremøter.

Økonomi (§12)

* Bankkontoer skal være knyttet til idrettslaget og skal disponeres av to personer i fellesskap – også når det gjelder bruk ved nettbank.
* Underslagsforsikring må være tegnet for de som disponerer kontoene.

Årsmøtet (§13)

* Årsmøte i idrettslaget er lagets øverste myndighet.
* Hvis innkalling til årsmøtet er i strid med bestemmelsene så avgjør årsmøtet (under sak: godkjenning av innkalling og godkjenning av saklisten) om årsmøte er lovlig innkalt og om det er saker som ev ikke kan behandles.

Politiattest (§18)

* Styret er ansvarlig for å oppnevne ansvarlig for politiattestordning.

Valgkomiteen

* Det er det sittende styret som innstiller på ny valgkomité til årsmøtet. (§15)
* Blir ett av valgkomiteens medlemmer selv kandidat til andre verv i klubben plikter vedkommende å tre ut av valgkomiteen. (§19)

|  |
| --- |
|  |

Det tas forbehold om Idrettens styrende organers godkjenning av lovteksten